Karl Plutus

Karl Voldemar Plutus (11. september 1904 Kolu vald – 12. november 2010 Tallinn) oli eesti jurist, Eesti vanim mees ja Tallinna vanim elanik. Karl Plutus sündis Virumaal Kolu vallas, kuid lapsepõlve veetis Tapal. 1913. aastal asus Plutuse isa tööle Peterburi Kersteni-nimelisse trikotaaživabrikusse, seetõttu kolis sinna ka tema pere, kus oli kuus last. Peterburis õppis Plutus Eesti haridusseltsi koolis ja Peterburi Elektritehnikakoolis. Ka Oktoobrirevolutsiooni toimumise ajal oli Plutus Peterburis, kus nägi pealt Talvepalee ründamist. 1921. aasta jaanuaris opteerus pere Eestisse ning Teise maailmasõja eelse Eesti Vabariigi ajal pidas Plutus mitut ametit, näiteks vedurijuhi abina ja elektrimontöörina Sonda kitsarööpmelisel raudteel. Pärast ema surma läks Plutus sõjaväkke ja teenis soomusrongil nr 3. Ta oli ka aktiivne seltsielust osavõtja. 1940. aastal töötas Plutus passiosakonnas ja evakueeriti Nõukogude tagalasse. Tööpataljonist päästis teda kõhutõbi, misjärel läks ta tööle liipritehasesse. Samal ajal alustas ta ka juuraõpinguid, mida jätkas pärast sõda ka Eestisse naasnult. Lõplikult lõppesid õpingud 45-aastaselt Leningradis ja Moskvas. Eesti NSV ajal töötas ta abiprokuröri ja prokurörina. Mitmed selleaegsed tsiviilseadused olid tema välja töötatud. Vahepeal oli ta küll töölt venna Omakaitsesse kuulumise pärast kõrvaldatud. Plutus tegutses veel kuni 1993. aasta 31. oktoobrini juriidilise konsultandina, misjärel jäi lõplikult pensionile. 1929. aastal abiellus Plutus Veera Aleksejevnaga, kes suri 1995. aastal. Lapsi neil ei olnud. Plutus oli kirglik kalamees ning harrastas mõõdukalt tervisesporti. Samuti tegeles ta seltskonnatantsuga. Pärast seda, kui purjus autojuht talle 2000. aastal otsa sõitis, vajas ta kõndimisel abiks keppi. Plutus elas viimati Tallinnas koos oma õe Aliidega, kes on temast kaheksa aastat noorem. Pärast Ksenja Kanguri surma oli Karl Plutus Tallinna vanim elanik. 1966 Eesti NSV teeneline jurist Kooperatiiv-, kollektiiv- või individuaalelamu? Koos Henn Roopaluga. Tallinn: Eesti Riiklik Kirjastus, 1963. Mida on uut nõukogude tsiviilseadlusandluses? : NSV Liidu ja liiduvabariikide tsiviilseadlusandluse alustest. Tallinn: Eesti Riiklik Kirjastus, 1962. Mida peab teadma perekonnaseadusandlusest. Tallinn: Eesti Raamat, 1974. Nõukogude pärimisõigus. Tallinn: Eesti Raamat, 1965. Suri Eesti vanim mees Karl Plutus - ERR, 16. november 2010 ETV 2 telesaade "Ela sajani"; L. 14. november 2009, 12.25 Jää peal kükitamise võlu Elukiri, detsember 1999 Karl Plutus seisis Aurora paugu ajal Neeva kaldalEesti Päevaleht, 4. september 2004 Saja-aastane mees täitis ülikooli kohvikus unistuse Postimees, 3. juuni 2005 Sajandivanune mees hoiab end vormis kalapüügiga Pärnu Postimees, 12. august 2006 102aastane Karl Plutus keerutab jalga Kaja kultuurikeskusesSL Õhtuleht, 25. november 2006 Kümne aasta pärast 113 Maaleht, 13. september 2007 Foto: Kuldkala õngitsemise võistlusel osales Eesti vanim mees Tartu Postimees, 23. veebruar 2008 Karl Plutus 104 kalale.ee foorumis 11. september 2008 Karl Plutus raadiosaates "Maailmapilt" Vikerraadio, 15. november 2008 Tõnu Kees, "Eesti vanim mees elab, kuni vähegi jaksab" Postimees, 28. veebruar 2009 "Karl Plutus: reipalt 105. aastaringil", ETV "Prillitoos" 2009 Eesti vanim mees sai 105-aastaseks Postimees, 11. september 2009 Karl Plutus 105 kalale.ee foorumis 11. september 2009 Vanim tallinlane särab tantsupõrandal Pealinn.ee, 14. september 2009 Tallinna vanim elanik tähistab 106. sünnipäeva Postimees, 10. september 2010 Karl Plutuse 106. sünnipäevast kalale.ee foorumis 10.-11. september 2010 Palju õnne, Karl Plutus - 106! Õhtuleht, 11. september 2010 Sajandist suurem Karl Plutus Postimees, Arter, 11. september 2010 Suri Eesti vanim mees Karl Plutus Õhtuleht, 17. november 2010 Karl Plutus 11.09.1904 - 12.11.2010 Kalale.ee, 24. november 2010 Biograafia ESBL-is